**Vienošanās par biedrības „Latvijas elektriķu brālība” sertificēto būvspeciālistu uzraudzības un dokumentācijas nodošanu biedrībai “Latvijas elektroenerģētiķu un energobūvnieku asociācija”**

5.2-17.2/2022/8

Rīgā, Dokumenta datums ir Puses pēdējā

elektroniskā paraksta un tā laika zīmoga datums

**Ekonomikas ministrija** (turpmāk – Ministrija), kuras vārdā saskaņā ar Ministru kabineta 2020. gada 22. septembra noteikumu Nr.588 „Ekonomikas ministrijas nolikums” 2. punktu un Valsts pārvaldes iekārtas likuma 45.panta pirmo daļu rīkojas, ekonomikas ministre **Ilze Indriksone**, no vienas puses, un

**Biedrība “Latvijas Elektroenerģētiķu un Energobūvnieku asociācija”** (turpmāk – LEEA), kas reģistrēta Latvijas Republikas Uzņēmumu reģistrā 2007.gada 22.jūnijā, vienotais reģistrācijas Nr.40008116388, juridiskā adrese: Šmerļa iela 1, Rīga, LV-1006, ko saskaņā ar statūtiem pārstāv valdes priekšsēdētājs **Jānis Kirkovalds,** no otras puses, turpmāk abas kopā – Puses,

ņemot vērā, ka

• Ministrija un biedrība „Latvijas elektriķu brālība” (turpmāk – LEB) 2019.gada 19.martā noslēdza Deleģēšanas līgumu Nr. 5.2-17.2/2019/9 par būvspeciālistu kompetences novērtēšanu un patstāvīgās prakses uzraudzību elektroietaišu projektēšanas, būvdarbu vadīšanas un būvdarbu būvuzraudzības darbības sfērās (turpmāk – LEB Deleģēšanas līgums);

• 2022.gada 18.martā ir beidzies LEB Deleģēšanas līguma termiņš un LEB ir norādījusi Ministrijai, ka neslēgs jaunu deleģēšanas līgumu par būvspeciālistu kompetences novērtēšanu un patstāvīgās prakses uzraudzību elektroietaišu projektēšanas, būvdarbu vadīšanas un būvdarbu būvuzraudzības darbības sfērās;

• Ministrija 2022.gada 17.jūnijā ir saņēmusi LEB iesniegto informāciju par tās sertificētajiem būvspeciālistiem un LEB saņemtās LEB valsts pārvaldes uzdevuma izpildes ietvaros saņemtās samaksas atlikuma (turpmāk – Atlikums) atmaksu 28 890,00 *euro* apmērā uz Ministrijas norēķinu kontu (2022.gada 14.jūlija pieņemšanas – nodošanas akts Nr. 5.2-17.2/2022/7);

• Ministrija 2022.gada 19.janvārī ar LEEA ir noslēgusi deleģēšanas līgumu Nr.3.3-6/2022/925S par būvspeciālistu kompetences novērtēšanu un patstāvīgās prakses uzraudzību elektroietaišu projektēšanas, būvdarbu vadīšanas un būvdarbu būvuzraudzības darbības sfērās (turpmāk – LEEA 2022.gada 19.janvāra deleģēšanas līgums), kā arī LEEA ir vienīgā kompetences pārbaudes iestāde ar tiesībām veikt būvspeciālistu kompetences novērtēšanu un patstāvīgās prakses uzraudzību minētajās darbības sfērās.

un pamatojoties uz Ministru kabineta 2018. gada 20. marta noteikumu Nr.169 „Būvspeciālistu kompetences novērtēšanas un patstāvīgās prakses uzraudzības noteikumi” (turpmāk – Noteikumi) 38.punktu un LEEA 2022.gada 19.janvāra deleģēšanas līgumu, noslēdz vienošanos par LEB sertificēto būvspeciālistu uzraudzības, dokumentācijas (elektroniski un orģinālformātā) un uzraudzības maksas atlikuma nodošanu LEEA (turpmāk – Vienošanās) šādā kārtībā:

**Puses vienojas:**

1. Ministrija līdz 2022.gada 1.augustam nodod un LEEA pārņem LEB izstrādāto būvspeciālistu kompetences novērtēšanas un patstāvīgās prakses uzraudzības dokumentāciju (elektroniski un orģinālformātā), kā arī būvspeciālistu lietas būvniecības informācijas sistēmā.
2. Ministrija līdz 2022.gada 1.augustam LEEA 2022.gada 19.janvāra deleģēšanas līguma izpildei veic Atlikuma pārskatījumu 28 890,00 *euro* apmērā LEEA Specializētajam sertifikācijas centram uz LEEA norēķina kontu Nr.*LV46UNLA0050005694796*.
3. Ministrija par Vienošanās 1., un 2. punktā noteikto būvspeciālistu lietu, dokumentācijas nodošanu un Atlikumu pārskaitījumu Puses sastāda un paraksta nodošanas – pieņemšanas aktu.
4. LEEA nodrošina būvspeciālistu kompetences novērtēšanu un patstāvīgās prakses uzraudzību elektroietaišu projektēšanas, būvdarbu vadīšanas un būvdarbu būvuzraudzības darbības sfērās pēc šī Vienošanās 3.punktā norādītā nodošanas – pieņemšanas akta parakstīšanas.
5. LEEA nenes atbildību par saistībām pret būvspeciālistiem, trešajām personām, valsts un pašvaldības iestādēm u.c., kas varētu rasties saistībā ar LEB Deleģēšanas līgumu, kā arī LEEA nenes atbildību par iepriekš atrastām vai konstatētām neatbilstībām LEB darbībā vai rīcībā.
6. Vienošanās stājas spēkā ar abpusējas parakstīšanas brīdi un ir spēkā, kamēr spēkā ir valsts pārvaldes deleģēšanas uzdevums.
7. Vienošanās kopā ar tās pielikumu (pavisam uz 24 lapām) Puses paraksta elektroniski ar drošu elektronisko parakstu. Pusēm ir pieejams abpusēji parakstīta Vienošanās elektroniskā formātā.
8. **Pušu paraksti:**

|  |  |
| --- | --- |
| **Ekonomikas ministrija**Vienotais reģistrācijas Nr.90000086008Brīvības iela 55, Rīgā, LV–1519**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**ekonomikas ministre Ilze Indriksone | **Biedrība „Latvijas Elektroenerģētiķu un Energobūvnieku asociācija”**Vienotais reģistrācijas Nr.40008116388Šmerļa iela 1, Rīga, LV-1006\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_valdes priekšsēdētājsJānis Kirkovalds |

ŠIS DOKUMENTS IR PARAKSTĪTS ELEKTRONISKI AR DROŠU ELEKTRONISKO PARAKSTU UN SATUR LAIKA ZĪMOGU

**Pielikums**

pie Vienošanās Nr. 5.2-17.2/2022/8

par biedrības „Latvijas elektriķu brālība”

sertificēto būvspeciālistu uzraudzības un dokumentācijas nodošanu

biedrībai “Latvijas elektroenerģētiķu un energobūvnieku asociācija”